Број: 02-2120/25

Добој, 09.04.2025. године

На основу члана 64. став 1. тачка б) најнижа цијена, члана 70. став 1., 3. и 6. Закона о јавним набавкама (Сл. гласник БиХ број: 39/14, 59/22 и 50/24), члана 13.4. став 1. и 2. Правилника о јавним набавкама Водовод а.д. Добој број: 7027/23. од 05.12.2023. године, на Препоруку Комисије за јавну набавку број: 02-2119/25 од 09.04.2025. године, у поступку јавне набавке Набавка изнајмљивања копир апарата, Уговорни орган је *д о н и о*

***О Д Л У К У***

**о избору најповољнијег понуђача**

**Члан 1.**

Прихвата се препорука Комисије за јавну набавку и уговор за јавну набавку – Набавка изнајмљивања копир апарата, додјељује се понуђачу УР „НЕЦО ГУМА“ НЕМАЊА МАЛИЋ СП ДОБОЈ, Понуда број: 04-04/25-3 од 04.04.2025. године за понуђену цијену од 35.000,00 КМ без ПДВ-а, као најбоље оцјењеном понуђачу.

**Члан 2.**

Приједлог уговора о набавци доставиће се на потпис изабраном понуђачу, у року до 10 (десет) дана, рачунајући од дана када је исти обавјештен о избору најповољније понуде.

**Члан 3.**

За извршење ове одлуке задужује се Сектор за комерцијалне послове.

**Члан 4.**

Ова одлука објавиће се на веб страници [www.vodovodaddoboj.com](http://www.vodovodaddoboj.com) истовремено са упућивањем понуђачу који је учествовао у поступку јавне набавке, сходно члану 70. став 6. Закона о јавним набавкама.

**Члан 5.**

Ова одлука ступа на снагу даном доношења и доставља понуђачу који је учествовао у постпуку јавне набавке, сходно члану 70. став 2. Закона о јавним набавкама.

***О б р а з л о ж е њ е :***

Поступак јавне набавке покренут је Одлуком о покретању поступка јавне набавке број: 02-1713/25 од 24.03.2025. године

Јавна набавка проведена је путем конкурентског захтјева за доставу понуда.

Процјењена вриједност јавне набавке без ПДВ-а је 35.000,00 КМ.

Обавјештење о набавци број: 1371-7-2-146-3-23/25 објављено је на порталу јавних набавки.

Комисија за јавну набавку именована је Рјешењем број: 02-1714/25 од 24.03.2025. године.

Комисија за јавну набавку доставила је Записник о оцјени понуда број: 02-2118/25 од 09.04.2025. године и Препоруку о избору најповољнијег понуђача број: 02-2119/25 од 09.04.2025. године у поступку јавне набавке Набавка изнајмљивања копир апарата.

У поступку је утврђено да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајуће записнике у којима је утврдила сљедеће:

* Да је укупан број пристиглих понуда 1 (једна),
* Да је благовремено запримљено 1 (једна) понуда,
* Да је неблаговремених понуда 0,

У поступку доношења ове одлуке посебно су цјењене чињенице да је Комисија, правилно и потпуно, извршила оцјену квалификованости понуђача те оцјену приспјелих понуда, сходно критеријумима из тендерске документације.

У поступку оцјене проведеног поступка, Управа друштва није нашла разлоге, неправилности нити пропусте у раду, који би евентуално били основ за неприхватање препоруке Комисије.

Наиме, у поступку је оцијењено да је Комисија у свему правилно поступила те да је избор најповољнијег понуђача извршен у складу са Законом о јавним набавкама, подзаконским актима, интерним актима и тендерском документацијом.

Увидом у приложену документацију, неспорно је да је изабрани понуђач најбоље оцјењен због најниже цијене.

Изабрани понуђач, УР „НЕЦО ГУМА“ НЕМАЊА МАЛИЋ СП ДОБОЈ је изабран примјењујући критериј најниже цијене, која је понуђена у износу од 35.000,00 КМ без ПДВ-а.

Из наведених разлога, примјеном члана 64 став 1. тачка б) Закона о јавним набавкама, одлучено је као у диспозитиву.

**Поука о правном лијеку**

Против ове одлуке може се изјавити жалба, најкасније у року од 5 (пет) дана од дана пријема ове одлуке.

В.Д. Д и р е к т о р

\_\_\_\_\_\_\_\_\_\_\_\_\_\_\_\_\_\_\_\_\_\_ мр Милош Илић

Доставити:

* УР „Нецо Гума“ Немања Малић с.п. Добој;
* Комисији за јавне набавке;
* Сектор за комерцијалне послове;
* а/а